**NÁRODNÁ RADA SLOVENSKEJ REPUBLIKY**

VIII. volebné obdobie

1355

VLÁDNY NÁVRH

ZÁKON

z ... 2023,

**ktorým sa mení a dopĺňa** **zákon č. 579/2004 Z. z. o záchrannej zdravotnej službe
a o zmene a doplnení niektorých zákonov v znení neskorších predpisov a ktorým sa dopĺňa zákon č. 317/2016 Z. z. o požiadavkách a postupoch pri odbere a transplantácii ľudského orgánu, ľudského tkaniva a ľudských buniek a o zmene a doplnení niektorých zákonov (transplantačný zákon)**

Národná rada Slovenskej republiky sa uzniesla na tomto zákone:

**Čl. I**

Zákon č. 579/2004 Z. z. o záchrannej zdravotnej službe a o zmene a doplnení niektorých zákonov v znení zákona č. 351/2005 Z. z., zákona č. 284/2008 Z. z., zákona č. 461/2008 Z. z., zákona č. 41/2013 Z. z., zákona č. 153/2013 Z. z., zákona č. 185/2014 Z. z., zákona č. 77/2015 Z. z., zákona č. 428/2015 Z. z., zákona č. 167/2016 Z. z., zákona č. 351/2017 Z. z., zákona č. 87/2018 Z. z., zákona č. 156/2018 Z. z., zákona č. 139/2019 Z. z., zákona č. 125/2020 Z. z., zákona č. 133/2021 Z. z., zákona č. 540/2021 Z. z. a zákona č. 92/2022 Z. z. sa mení a dopĺňa takto:

1. V § 2 ods. 2 sa slovo „e)“ nahrádza slovom „f)“.
2. V § 2 ods. 5 sa slová „odsek 6 neustanovuje“ nahrádzajú slovami „odseky 6 a 7 neustanovujú“.
3. V § 2 sa za odsek 5 vkladá nový odsek 6, ktorý znie:

,,(6) Zásahovým územím na účel vykonávania neodkladnej prepravy pri poskytovaní neodkladnej zdravotnej starostlivosti je aj územie iného členského štátu Európskej únie alebo územie štátu, ktorý je zmluvnou stranou Dohody o Európskom hospodárskom priestore a územie Švajčiarskej konfederácie, ak sa táto neodkladná preprava poskytuje v súvislosti so zdravotnou starostlivosťou so súhlasom príslušnej zdravotnej poisťovne5aa) poskytovanou v inom členskom štáte Európskej únie alebo v štáte, ktorý je zmluvnou stranou Dohody o Európskom hospodárskom priestore a vo Švajčiarskej konfederácii.“.

Doterajší odsek 6 sa označuje ako odsek 7.

Poznámka pod čiarou k odkazu 5aa znie:

„5aa) § 9b ods. 10 a 13 zákona č. 580/2004 Z. z. v znení neskorších predpisov.“.

1. V § 5 ods. 1 písm. b) sa za slová „pre výjazd“ vkladajú slová „ambulancie záchrannej zdravotnej služby podľa písmena d) a pre vzlet“.
2. V § 5 ods. 1 sa za písmeno c) vkladá nové písmeno d), ktoré znie:

,,d) zabezpečiť prevádzkové podmienky stanice záchrannej zdravotnej služby a ambulancie záchrannej zdravotnej služby tak, aby bol zabezpečený výjazd ambulancie bezodkladne, najneskôr do desiatich minút od prijatia pokynu koordinačného strediska alebo operačného strediska záchrannej zdravotnej služby na zásah v osobných ochranných pracovných prostriedkoch,9a) pri ohrození biologickým faktorom 3. a 4. skupiny;9b) to neplatí pre vzlet ambulancie vrtuľníkovej záchrannej zdravotnej služby, “.

Doterajšie písmená d) až t) sa označujú ako písmená e) až u).

Poznámky pod čiarou k odkazom 9a a 9b znejú:

„9a) § 42 ods. 1 písm. a) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona č. 204/2014 Z. z., nariadenie vlády Slovenskej republiky č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov v znení nariadenia vlády Slovenskej republiky č. 400/2021 Z. z., nariadenie vlády Slovenskej republiky č. 83/2013 Z. z. o ochrane zdravia zamestnancov pred rizikami súvisiacimi s expozíciou biologickým faktorom pri práci v znení nariadenia vlády Slovenskej republiky č. 333/2020 Z. z.

9b) Príloha č. 2 nariadenia vlády Slovenskej republiky č. 83/2013 Z. z. v znení nariadenia vlády Slovenskej republiky č. 333/2020 Z. z.“.

1. V § 5 ods. 1 písm. e) sa odkaz 9a nahrádza odkazom 9c.

Poznámka pod čiarou k odkazu 9c znie:

„9c) § 17b zákona č. 578/2004 Z. z. v znení zákona č. 351/2005 Z. z.“.

1. V § 6 ods. 2 písm. a) sa slová „§ 5 ods. 1 písm. b), n), o) a t)“ nahrádzajú slovami „§ 5 ods. 1 písm. b), d), o), p) a u)“.
2. V § 6 ods. 2 písm. b) sa slová „§ 5 ods. 1 písm. a), c) až m), r) a s)“ nahrádzajú slovami „§ 5 ods. 1 písm. a), c), e) až n), s) a t)“.

**Čl. II**

Zákon č. 317/2016 Z. z. o požiadavkách a postupoch pri odbere a transplantácii ľudského orgánu, ľudského tkaniva a ľudských buniek a o zmene a doplnení niektorých zákonov (transplantačný zákon) sa dopĺňa takto:

1. V § 6 ods. 3 písm. b) a c), § 12 ods. 1 písm. d) a ods. 2 písm. c), § 18 ods. 4 písm. a) a b), § 19 ods. 6 písm. c), § 23 ods. 5 písm. c), § 26 ods. 4 písm. b) a c), § 28 ods. 5 písm. f) a ods. 6 písm. a) a b), prílohe č. 1 časti A prvom bode a časti B prvom bode sa za slová „identifikačné číslo“ vkladá slovo „organizácie“.
2. V prílohe č. 9 písm. f) sa na konci pripájajú tieto slová: ,,a operačné stredisko tiesňového volania záchrannej zdravotnej služby31)“.

Poznámka pod čiarou k odkazu 31 znie:

,,31)§ 3 zákona č. 579/2004 Z. z. o záchrannej zdravotnej službe a o zmene a doplnení niektorých zákonov v znení neskorších predpisov.“.

**Čl. III**

Tento zákon nadobúda účinnosť 1. septembra 2023.